|  |
| --- |
| UNETTOMUUDEN HOIDONTARPEEN ARVION FRAASIPOHJA |
| Sonja Mustonen, sh. Orimattilan sotekeskus Jukka Hintikka, el. Orimattilan sotekeskus |
| *Johdanto*  |
|  | Avosairaanhoidossa unettomuudesta kärsiviä ja unilääkkeitä käyttäviä ihmisiä on paljon. Unettomuutta myös usein hoidetaan pääasiassa lääkkeellisesti ja PKV-lääkkeiden sekä Z-lääkkeiden käyttö on hyvin runsasta tiedossa olevista riskeistä huolimatta. Usein vielä ihmiset lähestyvät terveydenhuoltoa vain, kun he pyytävät pitkäaikaisen reseptinsä uusintaa, eikä potilasasiakirjoista useinkaan löydy merkintöjä missä ja milloin lääke on aloitettu. Myös unettomuuden hoitosuunnitelmat ovat usein olemattomia tai hyvin puutteellisia.Kehittämistyössämme oli tavoitteena luoda omaan sote-keskukseen hoidontarpeen arviota varten fraasipohja helpottamaan yhteydenotossa kartoitettavia oleellisia esitietoja helpottamaan lääkeuusintaa ja toisaalta auttamaan ohjaamaan potilaita myös lääkkeettömien hoitomuotojen piiriin.  |
|  |  |
| *Aineisto ja menetelmät* |
|  | Tarkka kehittämiskohde selvitettiin alkuun työpajassa, jossa mietittiin, miten alueella unettomuuden hoito toteutuu ja mitkä ovat merkittävimmät puutteet. Eniten huomiota niin lääkärien kuin hoitajien puolelta keräsi, että esitiedot lääkkeiden uusintapyynnöissä ovat usein puutteellisia ja toisaalta hoitajilla ei ole työkaluja selvittää, mitä tietoja olisi tärkeää kartoittaa ennen lääkärin konsultointia. Ensimmäisen pajan jälkeen päätettiinkin luoda hoidontarpeen arviota varten fraasipohja. Toisessa työpajassa päätettiin ne esitiedot, joiden kartoittamiseen fraasipohja ohjaisi. Fraasipohjat luotiin sekä pitkään unettomuudesta kärsineille sekä ensimmäistä kertaa unettomuuden vuoksi terveydenhuoltoon hakeutuvalle potilasryhmälle. Fraasipohjat tallennettiin potilastietojärjestelmään yksikön yhteisiin fraasipohjiin kaikkien käytettäväksi. Fraasipohjan käyttökokemuksia suunniteltiin kartoitettavan parin kuukauden käytön jälkeen Forms-kyselyllä, missä tiedusteltiin niin hoitajilta kuin lääkäreiltä, onko fraasi helpottanut hoidontarpeen arviota ja onko konsultoivan ammattilaisen työ helpottunut. Myös fraasin käytettävyyttä, luettavuutta ja käyttöhelppoutta haluttiin kysellä sanallisin arvioin. |
|  |  |
| *Tulokset* |
|  | Yksikössämme oli alkanut juuri kehityskoulutuksen aikana merkittävä uudistus niin hoidon jatkuvuuden parantamiseksi kuin kiirevastaanoton kuormittavuuden hallitsemiseksi. Nämä uudistukset veivät siinä määrin työntekijöiden huomion ja kehittämisinnon, että unettomuuden HTA-uudistus jäi suurempien muutosten varjoon. Fraasipohja liitettiin potilastietojärjestelmään yksikön valmiisiin fraasikokonaisuuksiin, mutta liian lyhyeksi jääneen kokeiluajan sekä muiden suurempien muutoskokonaisuuksien vaativan työpanoksen vuoksi, ei ehditty saamaan käyttökokemustuloksia.  |
| *Pohdinta*  |
|  | Unettomuus ja unilääkkeiden käyttö aiheuttavat työkuormaa kaikkien sotekeskuksen ammattilaisten työssä. Lääkäreillä reseptien uudistaminen on työlästä, koska lääkkeen määräämiseen johtaneita tietoja ja hoitosuunnitelmaa joutuu etsimään sairaushistoriasta vuosikymmenten takaa. Lääkäreille tulee myös eettistä kuormitusta uudistaessa PKV-lääkkeitä esim. iäkkäälle väestölle, missä merkittävänä riskinä on mm. kaatuminen ja murtumat. Hoitajat taas kokevat kuormitusta yrittäessään kerätä tietoa oman osaamisalueen ulkopuolelta ja hoitajat ovat etulinjassa ottamassa vastaan potilaiden tuohtumuksen, kun potilaat ovat yhteydessä reseptinuudistamispyynnön hylkäämisen jälkeen.Pidempiaikaisena tavoitteena olisi vakiinnuttaa ensin fraasin käyttö ja kokemusten myötä muokata se vielä käyttökelpoisemmaksi. Vähitellen kehitystyötä voitaisiin vielä viedä eteenpäin ja luoda asemalle tarkempi hoitopolku unettomuudesta kärsiville, jotta suositusten mukainen hoito toteutuisi nopeammin ja laadukkaammin. |
| *Yhdyshenkilön nimi ja sähköpostiosoite* |
|  | Jukka Hintikka (jukka.hintikka2@paijatha.fi)Sonja Mustonen (sonja.mustonen3@paijatha.fi) |
|  |